Lemaradt az Újpest az Intertotó-kupáról
A Magyar Labdarúgó Liga a Gyõri ETO FC és a Videoton FCF nevezését javasolja az MLSZ-nek az UEFA Intertotó-kupával kapcsolatban. A sorozatra az Újpest FC is jelentkezett, de a liga szerint késõbb, mint a két másik klub. Így a Borsodi Ligában negyedik lila-fehérek végül lemaradtak az indulásról.
A bajnokság végeredménye alapján várhatóan a Gyõr lesz a elsõ, a Videoton pedig a második számú magyar csapat. 

A sorsolás: 
1. forduló, 42 csapat (játéknapok: június 21. vagy 22., június 28. vagy 29.): 
8. párharc: 1. számú magyar csapat - ciprusi ellenfél
9. párharc: 2. számú magyar csapat - bolgár ellenfél 

2. forduló, 32 csapat (július 5. vagy 6., július 12. vagy 13.): 
D-párharc: spanyol ellenfél - 8. párharc továbbjutója
H-párharc: 9. párharc továbbjutója - német ellenfél

3. forduló, 24 csapat (július 19. vagy 20., július 26.): 
 D-párharc továbbjutója - cseh vagy lengyel vagy ír ellenfél
cseh vagy San Marinó-i vagy észt ellenfél - H-párharc továbbjutója 

A 3. fordulóból továbbjutó 12 együttes még két kört játszik, s a három legjobb kerül fel az UEFA-kupa fõtáblájára.